------- Továbbított üzenet --------

|  |  |
| --- | --- |
| **Tárgy:** | FW: Továbbított: febr.1. szerda V.Német Zsolt államtitkár konzultáción hajós polgári természetmegőrzési javaslat |
| **Dátum:** | Tue, 21 Feb 2017 14:29:25 +0000 |
| **Feladó:** | Érdiné dr. Szekeres Rozália <rozalia.szekeres.erdine@fm.gov.hu> |
| Címzett: | kissjanosferenc@mannaenergy.eu <kissjanosferenc@mannaenergy.eu> |

**Kiss János Ferenc ügyvezető részére  
JEDI MANNAENERGY Civil Társaság**

**Tisztelt Kiss János Ferenc Úr!**

Köszönettel megkaptuk és áttekintettük a dunai természetmegőrzési célú 150 éves hajózási hungarikum javaslatukat, valamint a TeremtésŐRhajós „HUNYADI lakóhajó flotta 2020” agrárfejlesztési hungarikum ECO-DESIGN projektötletüket.  
 Örömmel látom, hogy ötletjavaslatai összhangban vannak azzal a természetmegőrzési oldalról is támogatott elvvel, miszerint a hajózás fejlesztéséhez elsősorban „a hajókat kell a folyó adottságaihoz igazítani, nem a folyót a hajókhoz”. Nagyon fontos, hogy ezt a megközelítést a „hajós szakma” is magáévá tegye, ezért is üdvözlöm, hogy Önök is így gondolkodnak.  
 A TeremtésŐRhajós „HUNYADI lakóhajó flotta 2020” agrárfejlesztési hungarikum ECO-DESIGN projektötletük rövid ismertetése alapján nagyon összetett, történelmi, hagyományőrző, természeti, turisztikai témamerítésűnek tűnik. Természetvédelmi szempontból elsősorban a polgári természetőri résztevékenységhez fűznék hozzá 1-2 gondolatot. A polgári természetőrök tevékenységének feltételeit, feladatai ellátásának alapvető szabályait a polgári természetőrökről szóló 33/1997. (XI. 20.) KTM rendelet határozza meg. Ennek fényében a polgári természetőr önként vállalt – díjazás nélküli – feladatának ellátásával a nemzeti park igazgatóság, továbbá a települési önkormányzat közfeladatát, különösen őrszolgálati és tájékoztató munkáját segíti. A polgári természetőrnek jelentkező személynek természetvédelmi és jogi ismeretekből álló vizsgát kell tennie. Sikeres vizsga esetén igazolvánnyal és jelvénnyel végezheti polgári természetőri tevékenységét. Nagyon fontos szerepe lehet a lakosság szemléletének formálásában. Fontos kiemelni ugyanakkor, hogy a polgári természetőrök semmilyen hatósági jogkörrel nem rendelkeznek. A természetvédelmi őrzéshez kapcsolódó feladatuk kimerül a tájékoztatásban, figyelmeztetésben, a jogsértő események bejelentésében. Az igazgatóságok ökoturisztikai tevékenységében nem vesznek részt.

  A dunai természetmegőrzési célú 150 éves hajózási hungarikum ötletjavaslat kapcsán, mint ahogyan az ülésen is elmondtam, egy többlépcsős folyamatról van szó, bárki kezdeményezheti a megfelelő formanyomtatvány benyújtásával a hungarikummá nyilvánítás folyamatát. Ennek első lépése az adott érték települési értéktárba, külhoni nemzetrész értéktárba, vagy – konkrét településhez nem köthető érték esetében – ágazati értéktárba való felvétele és nemzeti értékké nyilvánítása.  
 A hungarikum törvény szerint az ágazati értéktár az egyes ágazatokért felelős miniszterek által azonosított nemzeti értékek adatainak gyűjteménye. Ez a gyakorlatban azt jelenti, hogy vannak olyan értékek, jelen esetben a „Dunai természetmegőrzési célú 150 éves hajózás” című javaslat, amely nem köthetők egy településhez, hanem szakmai jellegű tulajdonságokkal rendelkezve, egy-egy ágazati szakterülethez, vagy annak részegységéhez sorolhatók.   
 A „Dunai természetmegőrzési célú 150 éves hajózás” című, ágazati értéktárba való felvételre irányuló javaslatát az Nemzeti Fejlesztési Minisztérium Ágazati Értéktárának címezve szükséges elküldeni, melynek elnöke Dr. Seszták Miklós miniszter úr. 1011 Budapest, Fő utca 44-50. E-mail: [miniszter@nfm.gov.hu](mailto:miniszter@nfm.gov.hu).  
 Amennyiben mégis helyi értéktárban kívánják kezdeményezni a felvételt, lehetőség van az adott érték szempontjából meghatározó települést választani, amennyiben az adott településen már megalakult az értéktár-bizottság. A települési értéktárba történő felvételt követően – vagy annak hiányában közvetlenül – a megyei értéktárba szükséges küldeni a felterjesztést. További információk a [www.hungarikum.hu](http://www.hungarikum.hu)  honlapon találhatók.  
 Tevékenységükhöz további sok sikert kívánok! Üdvözlettel:

**V. Németh Zsolt** Környezetügyért, Agrárfejlesztésért és Hungarikumokért   
felelős államtitkár úr megbízásából  
Érdiné dr. Szekeres Rozália főosztályvezető  
**Földművelésügyi Minisztérium**Természetmegőrzési főosztály  
1055 Budapest, Kossuth tér 11.  
telefon: (+36-1)795-2397  
mobil: (+36-30)982-1388  
[rozalia.szekeres.erdine@fm.gov.hu](mailto:rozalia.szekeres.erdine@fm.gov.hu)  
[www.kormany.hu](about:blankwww.kormany.hu)

**Fenti levél válasz**Budapest 2017.febr. 1. FUGA Budapesti Építészeti Központ 1052 Budapest, Petőfi Sándor u. 5.   
Környezet- és Természetvédő Civil Szervezetek Koordinációs Tanácsa által szervezett a környezetpolitika aktuális kérdései FÓRUMON a Széchenyi Hajós Egylet Népfőiskola Alapítvány és a MANNAENERGY civil társaság alábbi írásos előterjesztésére

**Tisztelt V. Németh Zsolt államtitkár úr  
környezetügyért, agrárfejlesztésért és hungarikumokért felelős államtitkár**

**TeremtésŐRhajós „HUNYADI lakóhajó flotta 2020”   
agrárfejlesztési hungarikum ECO-DESIGN projekt ötlet**

Budapesti régiós VEKOP 2.2.1 ECO-DESIGN K+F(360 millió Ft) projektötlet.  
Mely 2007-ben a TRANZIT Folyóiratban megjelent „HUNYADI lakóhajó flotta 2020”  
lásd. <http://www.ecoflotta.hu/folyoiratcikkek/tranzit.html> Kiss János Ferenc szellemi tulajdonú ECO-DESIGN projektötlet 10 évvel későbbi VEKOP 2.2.1 ECO-DESIGN K+F+I aktualizálása .

**10 éves a „HUNYADI lakóhajó flotta 2020” agrárfejlesztési ECO-DESIGN projekt ötletünk**

Hogyan nyerjünk dunai csatát a globális éghajlatváltozás ellen? Polgári természetőr ökotúrizmus célú „Hunyadi lakóhajó flotta” projekt 2008-2020 . EU fenntartható fejlődés stratégiai kérdés az éghajlatváltozás. Az EU Régiók Bizottsága 2006-ban adta ki „Nyerjük meg a csatát az éghajlatváltozás ellen” szlogennel felhívását. (EU hivatalos lap, 2006. máj. 16.).   
  
A Széchenyi Hajós Egylet 1989-ben hozta létre a közhasznú környezet és természetvédelmi célú Széchenyi Hajós Egylet Népfőiskola Alapítványt. Az alapítvány közhasznú szervezetként politikától mentes. Nem számít politikai tevékenységnek a kormányzati és ellenzéki politikától eltérő EU-zöldnormás szakmapolitikai aktivitás. Az EU 2006 évi fenntartható fejlődés stratégiájában a fenntartható tudásalapú társadalomhoz hozzájáruló, több szakterületet érintő politikák között szerepel például:

A „***Fenntartható fejlődést szolgáló oktatás” ENSZ-évtized*** (2005-2014.) összefüggésében a tagállamok továbbfejleszthetnék nemzeti cselekvési terveiket…  
  
A fenntartható fejlődésre irányuló kutatásnak rövid távú döntéseket támogató projekteket, és hosszú távú perspektívába helyezett koncepciókat kell tartalmaznia, és mind a globális, mind a regionális természetű problémákat kezelnie kell.  
  
A fenntartható magyar tudásalapú társadalomhoz hozzájáruló EU ajánlásokkal is kapcsolatos „Hunyadi lakóhajó flotta” (2008-2020.) projektjavaslatunk. Például az EU 2000-ben közreadott 100% fenntartható zöldenergia ajánlásában 2010-ig 100 db zöldenergiás EU-települési minta létrehozása szerepel. Lakosságarányosan ez hazánkban 2 db 100% zöldenergiás település lenne (ökoházakkal és öko járművekkel). „Merjünk nagyok lenni!” (Széchenyi) gondolat jegyében tegyük fel magunknak a 100% zöldenergiás fenntartható fejlődési célú és öko-logisztikai tudás alapú „Hunyadi lakóhajó flotta” projektünk kérdéseit.

* *- 2008-2010 közötti I. projekt ütemben mit terveztünk 2007-ben az EXPO 2010-ig?*
* *- 2010-2014 közötti II. projekt ütemben mit terveztünk még a II. Nemzeti Fejlesztési Tervben?*
* *- 2014-2020 közötti III. projekt ütemben mit tervezzünk a III. Nemzeti Fejlesztési Tervben?*
* *- 2008-2010 között Duna-Ipoly Nemzeti Parki hajós polgári természetőr célú Hunyadi lakóhajó flotta projektünk EU 100% zöldenergiás lakóhajó házi szabvány feladatokat is érint.*

Házi szabvány műszaki paraméterek a mellékelt táblázatban. Dunai nemzeti parkjainkban vízi ökotúrizmust munkáját közcélú lakóhajós polgári természetőr flotta projektünk segítheti. Tegyük fel magunknak a kérdést. Milyen civil projekt ötletet jelent számunkra az1456. július12-22. közötti nándorfehérvári csata, melynek emléke számunkra a déli harangszó. Maga II. Mohamed török szultán vezette a létszámbeli túlerőben lévő támadó hadat. Hunyadi János magyar kormányzó és Kapisztrán Szent János vezette a honvédő keresztes hadat. A dunai hajós csatában körülbelül 200-200 magyar és török hajó vett részt. A Hunyadi lakóhajó flotta 400 db öko-lakóhajó szám alapja ez. 2000-ben megszüntette a kormány az önálló Dunai-flottát, Budapesten az Újpesti flottabázist, és Háros-szigeti Hunyadi laktanya is megszűnt.

|  | **50 t teherbírású kishajó** | **100 t teherbírású kishajó** |
| --- | --- | --- |
| **Hosszúság** | 20,0 m | 27,4 m |
| **Szélesség** | 3-4 m | 5 m |
| **Merülés terhelten** | 1,0 m | 1,3 m |
| **Magasság terhelten** | 1,5 m | 2,3 m |
| **Sebesség állóvízben** | 8-10 km / h | 10-13 km / h |

Dunai nemzeti parkjainkban 400 db öko-lakóhajó EU- és globális ökotúrizmus piaci tényező. A hajós polgári természetőrségek klímavédelmi és nemzeti parki hajós ökotúrizmus szolgálata ma már globális és nemzetvédelmi feladatokat egyaránt érint. Dunai és tiszai nemzeti parkjainkban a „Hunyadi lakóhajó flotta” hajós polgári természetőr szolgálat globális fenntarthatóságra oktatási és globális vízi ökotúrizmus minta feladatokat is érint. Ezen önkéntes polgári mozgalomra olimpiai önkéntes mozgalom is építhető. Széchenyi egyleti alapítványi kötelességünk, hogy erre felhívjuk a BOM, a magyar üzleti élet és az éghajlatvédelmi célú hazai ökotúrizmus-logisztikai szakma figyelmét.

Gróf Széchenyi István kisebbik fia, gróf Széchenyi Ödön az akkor arisztokrata tagsággal rendelkező Pesti Hajós Egylet tagjaként 1867 ápr. 6. és máj. 18. között Pestről a Párizsi Világkiállításra hajózott lapátkerekes lakóhajójával, a Hableánnyal. A „Hableány” mint világelső lapátkerekes túra lakóhajó az 1867.-évi párizsi világkiállításon aranyérmet nyert. A vízi ökotúrizmusban például a francia csatornajáró lakóhajók mérete ma is ehhez hasonló. Hazánkban utoljára 1964-ben foglalkozott kormányzati szerv (OMFB) a Hableányhoz hasonló méretű kishajók és 800 km hazai kishajóút szabványosításával és állami fejlesztési költségeivel.



|  | **Hableány lakóhajó** | **TeremtésŐRző-Hableány** |
| --- | --- | --- |
| **Lakóhajó „projekt”** | 1867.ápr.6 - máj.18 | 2017 (150.évforduló) |
| **Lakóhajó hossza** | 60 láb =18,3 m | 60 láb =18,3 m |
| **Szélesség lapátkerekeknél** | 12 láb =3,66 m | 12 láb =3,66 m |
| **Merülés terhelten** | 18 hüvelyk = 0,46 m | 18 hüvelyk = 0,46 m |
| **Magasság terhelten** | 1,94 m | 1,94 m |
| **Pest-Párizs lakóhajóút** | 2.144 km | 2.144 km |
| **Napi átlag lakóhajóút** | 56 km | 56 km |
| **Állóvízi sebesség** | 10 km/h | 10 km/h |
| **Erőgép és teljesítménye** | Gőzgép 6 LE (4,4 kW) | Villanymotor 4,4 kW |
| **Primer energiahordozó** | 16.700 kg kőszén | 500 kg száraz faapríték |
| **Primer energia** | 120.000 kW.h fűtőérték | 2.000 kW.h faapríték primerenergia |
| **Napelem/vizgenerátor** | Nincs | 2.000 kW.h zöldáram |
| **Energia összesen** | **120.000 kW.h= 100%** | **4.000 kW.h = 3%** |

***Mai modern – biosolar – Hableány lakóhajó kialakítás bemutatása.*** A 150 éves lapátkerekes „Hableány” túra lakóhajó replika magyar és EU kulturális örökség lehet. Egy zöldáram elektromos Hableány lakóhajó lapátkerekét nem 6 LE (4,4 kW) gőzgép, hanem 2 db 2,2 kW elektromos lapátkerékmotor hajtja. Szintén európai kulturális örökség a 60-70 évvel ezelőtti fagázos WW autó, aminek üzemanyaga a fa volt. A Hableány lakóhajó egyik „üzemanyag” a 20144 km úton mindössze 500 kg szabványos száraz faapríték biomassza. Ebből a lakóhajón biogázt (fagáz) állítunk elő. A lakóhajó kb. 1 kW lakás zöldáram termelő tüzelőanyag blokkja tulajdonképpen egy klíma katasztrófavédelmi besorolású termovillamos kandalló. Általában akkor üzemel amikor áll a kikötőben a lakóhajó. A mozgásban lévő hajó 2\*2,2 kW lapátkerékmotort teljesítményét a mozgó víztérenergiát hasznosító 2 db 2,2 kW zöldáram teljesítmény biztosítja. A napelemtető zöldárama napi kb.10 kWh. A klímabarát ökogáz lakóhajó így naponta kb. 50-60 km vízi-utat képes megtenni, nem szennyezi környezetét és a kikötői V2G töltőoszlopon még zöldáram energiát tud leadni.

***Hunyadi lakóhajó flotta projekt I.*** ütem 300 millió Ft (2008. nov.16 – 2010. máj. 18.) nem valósult meg. Ez 100% zöldenergiás úszó ökofalú mintaprojekt nem lett. Ez Széchenyi Hajós Egylet Népfőiskola Alapítvány „öko-city iskola-flotta” norvég pályázati projekt lett volna. Projekt elemek: 7 Hableány lakóhajó,1 Széchenyi tanyahajó, 10 db elektromos autó, 100 db elektromos kerékpár. A norvég pályázat közhasznú önálló projekteket támogat. Egyik kiemelt cél volt a fenntartható fejlődés, innovációs központok létrehozása. Duna-Ipoly Nemzeti Park térségi kikötői önkormányzat Budapest XXII. kerülete. Itt található a védett Hárosi-öböl. Itt volt a Hunyadi laktanya. Ez lehetett volna a Hunyadi lakóhajó flotta bázisa is. A Hárosi-öböl így dunai nemzeti parki hajós polgári természetőr flotta bázis lett volna. A lakóhajós ökoiskola flotta egy klímabarát Budapest Innopolisz 100% zöldenergiás ökopólus projekt lett volna állampolgári önerővel.  
  
***Hunyadi lakóhajó flotta projekt II.*** ütem 10 milliárd Ft (2010. nov.16. – 2014. nov. 16.) nem valósult meg. Ebben 30% állami lakástakarék támogatás is tervezhető lett volna a lakóhajó tulajdonos magyar állampolgároknak. Ez 100% zöldenergiás Hableány lakóhajós úszó ökofalu minta továbbfejlesztése. Szabványosítható lett volna a mellékelt táblázat szerint a 400 db Biosolar-Hableány lakóhajós Hunyadi lakóhajó flotta projekt. Ma is aktuális, hogy Dunai és tiszai nemzeti parkjaink munkáját segítené a Hunyadi lakóhajós polgári természetőr flotta szolgálat. A dunai és tiszai nemzeti parki hajós polgári természetőrségek fő közös öko-túrizmus attrakciója minden év július12-22. között a Nándorfehér célú lakóhajós Hunyadi öko-deszant emléktúra lenne. A hajós polgári természetőr öko-deszant nem dunai fegyveres nemzetvédelem. Ez az éghajlatváltozás elleni nemzetvédelmi projekt. A hazai és külföldi Zöldkereszt Egyesületi tag Hunyadi lakóhajó flotta tulajdonos vagy bérlő polgárok Nándorfehérvárnál az „éghajlatváltozás elleni csatájuk” és nem a ma már baráti török nép elleni fegyveres tapasztalatait cserélhetik ki.  
  
***Hunyadi lakóhajó flotta projekt III.*** ütem 40-50 milliárd Ft (2014. nov.16. – 2020. nov.16.). Ebben 30% állami lakástakarék támogatás is tervezhető a tanyahajón üdülőlakás tulajdonos magyar állampolgároknak. Ez már kormányzati éves költségvetési tétel. Országosan a nemzeti parki hajós polgári természetőrségeknek 2020-ra 400 db 40 fős ökotúrizmus tanyahajója lenne. Ez 16 ezer ökotúrizmus szálláshely. A görög olimpia idején 14 ezer főt szállásoltak el tengeri szállodahajókon. Budapesten a 2024-as olimpiára\* tervezett 16 ezer sportolót el lehetne szállásolni a XXII. kerület Budafok-Campona Duna szakaszon. Ide összevonva az ország összes nemzeti parki kikötő településéből 400 db világszínvonalú 40 fős polgári természetőr tanyahajót. A Hunyadi lakóhajó flotta házi szabványok a projekt során kidolgozhatók. Ezen olimpiai ökofalu a dél-budai parti vasút révén öko-logisztikai szempontból olcsón a felszíni METRO közlekedésbe is bevonható.

\*Megjegyzés: a 2007 évi TRANZIT tanulmányomban még 2020-as budapesti olimpiát vizionáltam az akkor aktuális magyar társadalmi remény alapján.